OpenLLM-France/wikimedia huggingface dataset:
# Troyes

Troyes és un municipi francès, situat al departament de l'Aube i a la regió del Gran Est. L'any 1999 tenia 60.958 habitants.
Troyes fou un bisbat i vescomtat del regne de França a l'edat mitjana. El vescomtat (regit pels bisbes) va passar a la corona francesa el 1284 i els bisbes van quedar limitats al seu paper religiós.

## Patrimoni

Es tracta d'una ciutat que conserva el seu passat medieval i alhora ha sabut crear uns espais públics moderns i espaiosos. Passejant per Troyes passes dels seus carrers estrets, amb poca llum, a les seves noves places o al passeig vora el Sena.
La Catedral de Sant Pere i Sant Pau és gòtica i molt apreciada pels seus 1500 m² de vitralls.
* Carreró medieval
* Casa del centre històric
* Ajuntament
* Catedral de Sant Pere i Sant Pau

## Fills il·lustres

* Jean Tirole (1953 -) economista, Premi Nobel d'Economia de l'any 2014.

## Vegeu també

* Bisbat de Troyes
* Comtat de Troyes
* Museu d'art modern de Troyes

## Referències

* ↑ «Cathédrale Saint-Pierre et Saint-Paul de Troyes». rendezvousenfrance.com. Arxivat de l'original el 2014-04-07. [Consulta: 6 abril 2014].

## Enllaços externs

* Ajuntament de Troyes Arxivat 2011-07-14 a Wayback Machine.
* Oficina de turisme
# Tossal de les Cadolles

El Tossal de les Cadolles és una muntanya de 297 metres que es troba al municipi de Seròs, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tossal de les Cabanes

El Tossal de les Cabanes és una muntanya de 196 metres que es troba al municipi de Gimenells i el Pla de la Font, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Turriaco

Turriaco (en friülà, Turiàc) és un municipi italià, dins de la província de Gorizia. Forma part de la Bisiacaria. L'any 2007 tenia 2.652 habitants. Limita amb els municipis de Fiumicello (UD), Ruda (UD), San Canzian d'Isonzo i San Pier d'Isonzo.

## Administració

Llista d'alcaldes :
| Període | Identitat | Partit |
| 2004- | Alessandra Brumat | Centreesquerra |
# Turritopsis dohrnii

Turritopsis dohrnii és una espècie d'hidrozou de la subclasse Hydroidolina, amb un cicle vital en el qual l'animal torna a l'estat de pòlip després d'esdevenir sexualment madur. Anteriorment es classificava com a part de l'espècie Turritopsis nutricula. És l'únic cas conegut d'un metazou (animal) que és capaç de tornar completament a un estat colonial d'immaduresa sexual després d'haver arribat a la maduresa sexual en una etapa solitària. És capaç de fer això per mitjà del procés de desenvolupament cel·lular de transdiferenciació. En teoria, aquest cicle es pot repetir indefinidament, fent que l'animal sigui virtualment immortal.

## Referències

* ↑ M. P. Miglietta, S. Piraino, S. Kubota, P. Schuchert Journal of Zoological Systematics and Evolutionary Research, 45, 1, 2007, pàg. 11–19. DOI: 10.1111/j.1439-0469.2006.00379.x.
# Universitat Catòlica de l'Uruguai

La Universitat Catòlica de l'Uruguai (en castellà i oficialment Universidad Católica del Uruguay Dámaso Antonio Larrañaga) és una institució d'ensenyament superior privada amb seu a Montevideo, Uruguai. És financiada per la Companyia de Jesús, va ser creada el 1985 i, fins al 1996, va ser l'única universitat privada del país.
La UCUDAL té sis campus a Montevideo, un campus a Maldonado i un altre a Salto.

## Facultats

Té set facultats:
* Ciències Humanes
* Ciències Empresarials
* Dret
* Enginyeria i Tecnologies
* Infermeria i Tecnologies de la Salut
* Odontologia
* Psicologia

## Referències

* ↑ «Nuestra institución». Arxivat de l'original el 2013-08-30. [Consulta: 24 març 2017].
* ↑ «Facultats de la Universitat». Arxivat de l'original el 2017-03-25. [Consulta: 24 març 2017].

## Enllaços externs

* Pàgina web oficial de la UCUDAL (castellà)
# Universitat Central de Las Villas

La Universitat Central Marta Abreu de Las Villas (UCLV) és una universitat pública cubana a la ciutat de Santa Clara. Les obres de construcció van començar durant el govern de Carlos Prío i va ser inaugurada el 30 de novembre de 1952 durant la dictadura de Fulgencio Batista. Aquesta institució és el centre d'educació superior més important de la regió central de Cuba i el més multidisciplinari. El curs 2015-2016 va començar amb la nova universitat integrada, la qual es compon de quatre seus universitàries: la seu central, la seu pedagògica Félix Varela, la Facultat de Cultura Física Manuel Fajardo i el Col·legi Universitari de Formació Bàsica. Porta el seu nom en honor a la filàntropa i patriota Marta Abreu Arencibia.
Des de la fundació, la UCLV va tenir com a objectius el vincle amb els problemes científics, tècnics i socials de la comunitat i el país, en els seus primers anys representada, fonamentalment, per l'àrea agropecuària i les àrees socials i humanístiques. A final de la dècada del 1960 i inici de la del 1970, es va produir un intens procés de capacitació del professorat que va tenir com a centre la formació de doctors per fomentar la investigació científica, en un ampli espectre de les ciències tècniques, agropecuàries, naturals, econòmiques, socials i humanístiques.

## Referències

* ↑ «Portal del ciudadano de Villa Clara - Universidad Central de Las Villas» (en espanyol europeu), 09-01-2021. [Consulta: 24 desembre 2023].
* ↑ http://www.cubadebate.cu/especiales/2022/11/30/los-70-anos-de-la-uclv-la-universidad-que-esta-en-el-corazon-de-cuba/
* 1 2 «Universidad Central Marta Abreu de Las Villas» (en castellà). EcuRed. [Consulta: 24 desembre 2023].
* ↑ http://www.cubadebate.cu/noticias/2023/11/16/fundan-el-parque-cientifico-tecnologico-de-villa-clara/
# Uki

Uki (宇城市, Uki-shi) és una ciutat de la prefectura de Kumamoto, al Japó.
El 2015 tenia una població estimada de 61.452 habitants. Té una àrea total de 188,56 km². Uki fou establerta el 15 de gener de 2005 com a resultat de la unió dels pobles de Misumi i Shiranuhi (del districte d'Uto), i els pobles de Matsubase, Ogawa i Toyono (del districte de Shimomashiki).

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: març 2016].

## Enllaços externs

* Pàgina web de l'ajuntament d'Uki (japonès)
# Ukiah

«Ukiah» té aquests significats:
* Ukiah (Califòrnia), població dels Estats Units a l'estat de Califòrnia.
* Ukiah (Oregon), població dels Estats Units a l'estat d'Oregon.
# Vattelapesca

Pietro Lucciana, més conegut com a 'Vattelapesca' (Bastia, 1832 - 1909) fou un mestre i escriptor cors. Treballà com a professor d'italià i alemany en un liceu de Bastia. Va fundar el primer grup literari cors, l'Acadèmia Cirnea, per tal de defensar el cors d'elements estrangers, així com la revista literària en cors Cirno (1905-1908). va compondre més de 40 comèdies i sainets en cors.

## Obres

* In campagna (1888)
* In cità (1888)
* U matrimoniu di Fiffina (1888)
* U trionfu di Vuffalevalle (1889)
* Dece anni dopu (1889)
* Cunversione (1890)
* E tribulazione di u sgiò Filippu (1892)
* Un maritu per l'altru (1892)
* A Civittola (1892)
* Un scemu (1893)
* Vai à fatti leghje (1901)

## Enllaços externs

* Biografia Arxivat 2006-06-14 a Wayback Machine.
# Tàngara d'espatlles blaves

La tàngara d'espatlles blaves (Thraupis cyanoptera) és un ocell de la família dels tràupids (Thraupidae).

## Hàbitat i distribució

Habita boscos, clars i vegetació secundària de les terres baixes a la costa sud-est del Brasil.

## Referències

* ↑ «Tàngara d'espatlles blaves». Cercaterm. TERMCAT, Centre de Terminologia. Rev. 20/01/2023(català)
# Vedaganga

Vedaganga és un riu de l'Índia al Dècan a l'estat de Karnataka. És un afluent del Dudhganga, el qual al seu torn és afluent del Kistna per la seva riba dreta, a 16° 35′ N, 74° 42′ E﻿ / ﻿16.583°N,74.700°E﻿ / 16.583; 74.700.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Vedad Ibišević

Vedad Ibišević (en bosnià, en ciríl·lic: Ведад Ибишевић; nascut el 6 d'agost de 1984 en Vlasenica) és un futbolista bosnià que juga pel VfB Stuttgart de la Bundesliga.

## Referències

* ↑ «perfil del NFSBIH» (en bosnià). nfsbih.ba.

## Enllaços externs

* Perfil al New York Times, 29 de novembre del 2008
# Vela

«Vela» té aquests significats:
* Vela de vaixell, element de tela que serveix per a propulsar una embarcació
* Vela esportiva, esport nàutic practicat amb embarcacions mogudes per mitjà de veles
* Vela de molí, tros de tela que serveix per captar de l'energia eòlica per a un molí
* Constel·lació de la Vela
* Vela o gaia (porció de terra), porció de terreny irregular
* Cayo Vela Marqueta (Brea, Saragossa, 1885), compositor aragonès
* Vela (satèl·lit)
Viccionari
# Unió adherent

Una unió adherent és una estructura biològica microscòpica que manté unides una o més cèl·lules mitjançant filaments d'actina. Aquestes unions es fan a través de les membranes plasmàtiques de les cèl·lules i hi participen unes proteïnes anomenades cadherines. Les cadherines es troben unides amb els filaments d'actina de les dues cèl·lules. Aquest tipus d'unions són especialment freqüents en teixits epitelials i també en les cèl·lules embrionàries. A més, en alguns casos estan associades a feixos de miosina que en poden provocar la contracció: Allunyant o apropant les cèl·lules i generant, en el cas de les embrionàries, el que es coneix com a gàstrula.

## Referències

* ↑ «Unió adherent». Cercaterm. TERMCAT, Centre de Terminologia.
* ↑ «What are cell membranes?» (en anglès). MBInfo. [Consulta: 29 desembre 2020].
# VA Cattaro

El VA Cattaro (Vaterpolo akademija Cattaro) és un club de waterpolo de la ciutat de Kotor, a Montenegro.
L'Acadèmia de waterpolo de Kataro va ser fundada per membres de la família Vičević el 2000. Els primers anys només treballàvem amb les categories de joves, però des del 2008, Kataro també compta amb un equip sènior, que dos anys més tard es va proclamar campió de la Copa LEN davant del RN Savona italià.

## Palmarès

* Copa LEN
** Campions (1): 2009-10
* Supercopa d'Europa
** Finalistes (1): 2010

## Enllaços externs

* VA Cattaro - Lloc web oficial
# Vernedes (Claverol)

Vernedes és un paratge del terme municipal de Conca de Dalt, a l'antic terme de Claverol, al Pallars Jussà, en territori que havia estat del poble de Claverol (Conca de Dalt). Es troba al sud-oest de Sossís i al nord-oest de Claverol, a prop i dessota del poble. És a llevant de la Carretera de Sossís, al sud-oest de les Obagues.

## Enllaços externs

* Institut Cartogràfic de Catalunya; cal fer un pas d'aproximació
# Wabasso (Florida)

Wabasso és una concentració de població designada pel cens dels Estats Units a l'estat de Florida. Segons el cens del 2000 tenia 918 habitants.

## Demografia

Segons el cens del 2000, Wabasso tenia 918 habitants, 403 habitatges, i 214 famílies. La densitat de població era de 146,5 habitants/km².
Dels 403 habitatges en un 20,1% hi vivien nens de menys de 18 anys, en un 40,7% hi vivien parelles casades, en un 9,4% dones solteres, i en un 46,7% no eren unitats familiars. En el 36,7% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,87.
Per edats la població es repartia de la següent manera: un 19,7% tenia menys de 18 anys, un 5% entre 18 i 24, un 29,5% entre 25 i 44, un 27,7% de 45 a 60 i un 18,1% 65 anys o més.
L'edat mediana era de 42 anys. Per cada 100 dones de 18 o més anys hi havia 126,8 homes.
La renda mediana per habitatge era de 25.938 $ i la renda mediana per família de 25.815 $. Els homes tenien una renda mediana de 21.188 $ mentre que les dones 25.417 $. La renda per capita de la població era de 18.557 $. Entorn del 17,2% de les famílies i el 25,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wabasso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 2 agost 2010].
* ↑ «Geographic Comparison Table- Wabasso». American Fact Finder. Oficina del Cens dels Estats Units, 12-01-2010.
# Villa Jacinta

La Villa Jacinta és una obra de Parets del Vallès (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, organitzat en planta baixa, pis i golfes, cobert amb teulada de dos vessants de teula àrab, acabada amb una senzilla imbricació recolzada en mènsules. La façana de migdia està composta amb tres eixos de composició vertical emmarcats amb un treballat guardapols. A la façana destaca un porxo galeria obert, de dues alçades, de planta trapezoidal, suportat i limitat amb dos pilars de fosa i baranes de ferro. Les façanes estan arrebossades i pintades.
Annexa a la nau industrial de la mateixa parcel·la hi ha la xemeneia tronco piramidal de planta quadrada, construïda amb peces ceràmiques.

## Història

Les referències documentals que tenim de can Massot són "Bernat Massot", al fogatge de 1515 i en el fogatge de 1553 "Antoni Messot".
Villa Jacinta és una casa de nova planta, construïda a principis del segle XX pels propietaris de Can Massot: Arnolda Fortuny Llopart, de can Massot i el seu marit Pere Molins Reverter.
L'antiga pagesia fou enderrocada i a l'espai que ocupava, actualment hi ha naus industrials.

## Referències

* 1 2 3 4 5 «Villa Jacinta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2017].
# Villa Lagarina

Villa Lagarina és un municipi italià, dins de la província de Trento. L'any 2007 tenia 3.489 habitants. Limita amb els municipis d'Arco, Cavedine, Cimone, Drena, Isera, Nogaredo, Pomarolo, Ronzo-Chienis i Rovereto

## Administració

Llista d'alcaldes :
| Període | Identitat | Partit |
| 05/05/2014 | Romina Baroni | Lista cívica |
# Villa Joaquín

La Villa Joaquín és una obra del municipi de Sant Cugat del Vallès (Vallès Occidental) inclosa en l'Inventari del Patrimoni Arquitectònic de Catalunya.

## Descripció

Torre d'estiueig de petites dimensions envoltada per un pati. És de planta rectangular i té planta baixa i primer pis. Destaca la senzillesa de la façana arrebossada en blanc i decorada per esgrafiats de tema floral. La teulada de gran ràfec i sustentat per bigues de fusta i rajoles...un sòcol de pedra envolta la casa. Decoració amb rajoles de ceràmica a les finestres. Tanca de pedra amb els pilars decorats amb el mateix tipus de rajoles.

## Referències

* ↑ «Villa Joaquín». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Villa Josefina

Villa Josefina és un convent en desús de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Edifici aïllat, situat al nucli urbà, a la carretera de Vic. De grans dimensions, té planta quadrangular, quatre pisos i golfes. Coberta en teula àrab i ràfec amb modillons de fusta pintats de color vermell.
A la façana principal, l'entrada està flanquejada per dues columnes d'estil jònic que sostenten un balcó que sobresurt amb una barana d'enreixat treballat. A cada costat de la porta hi ha dues finestres geminades. La resta d'obertures de l'edifici són en forma rectangular, amb guardapols, impostes i coronaments amb forma conopial decorats amb baixos relleus, excepte els ulls de bou que hi ha a la part superior de l'edifici.
En un angle de la paret d'entrada hi ha una glorieta.
L'edifici té a les cantonades cadenes careneres realitzades en guix.
Tota la façana està realitzada en maó arrebossat i pintat de color salmó.

## Història

La denominació de Torre dels bojos ve donada per la poca coneixença que la gent del poble tenia de la gent que allà hi vivia, i eren vistos com a persones estranyes.
Fou concebut com un centre de germanes religioses. Una de les primeres grans construccions de Sant Hilari Sacalm.
Al llarg dels anys, l'aspecte de l'edifici ha anat canviant i s'hi ha fet ampliacions, d'acord amb les necessitats de cada moment.
L'any 1982 es realitzaren obres de rehabilitació.
En l'actualitat es projecta convertir l'edifici en un balneari.

## Referències

* 1 2 3 4 5 6 7 8 9 10 11 «Villa Josefina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Valley of the Sun Stage Race

La Valley of the Sun Stage Race és una competició ciclista per etapes que es disputa al mes de febrer pels voltants de Phoenix (Arizona). La primera edició es disputà el 1992.
Alguns anys també s'ha disputat una cursa femenina.

## Palmarès masculí

| Any | Vencedor | Segon | Tercer |
| 1995 | Roberto Gaggioli | Jorge Espinosa | Brian Clifford Walton |
| 1996 | Dirk Copeland | Robert Ventura | Greg Randolph |
| 1997 | Remigius Lupeikis | | |
| 1998 | Trent Klasna | Jonathan Vaughters | Clark Sheehan |
| 1999 | James Carney | Christian Vandevelde | Dylan Casey |
| 2000 | Gordon Fraser | Floyd Landis | David Zabriskie |
| 2001 | Baden Cooke | Jamie Drew | John Kelly |
| 2002 | Chris Wherry | Chris Fisher | Scott Moninger |
| 2003 | Aaron Olsen | Iván Domínguez | Mark McCormack |
| 2004 | Mariano Friedick | Gordon McCauley | Ryan Blickem |
| 2005 | Ryan Blickem | Brian Sheedy | Giancarlo Checchi |
| 2006 | Tom Zirbel | Curtis Gunn | Ryan Blickem |
| 2007 | Matthew Seagrave | Dan Vinson | Corey Collier |
| 2008 | Karl Bordine | Ben Kneller | Sam Johnson |
| 2009 | Jonathan Chodroff | Ben Kneller | Graham Howard |
| 2010 | Jonathan Chodroff | Luis Alberto Amarán | Andrew Talansky |
| 2011 | Paul Thomas | J. Gunn Wilkinson | Craig Nunes |
| 2012 | Luis Alberto Amarán | Eric Marcotte | Andžs Flaksis |
| 2013 | Ben Jacques-Maynes | Jim Peterman | Luis Alberto Amarán |
| 2014 | Daniel Eaton | Fabrizio Vonnacher | Tyler Schwartz |
| 2015 | Heath Blackgrove | Chad Beyer | Brian McCulloch |
| 2016 | Ryan Roth | Brandon McNulty | Innokenty Zavyalov |
| 2017 | Innokenty Zavyalov | James Piccoli | Wouter Zwart |
| 2018 | Wouter Zwart | Cory Lockwood | David Greif |
| 2019 | Cory Lockwood | Stephen Vogel | Matthew Zimmer |
| 2020 | Magnus Sheffield | Tyler Williams | Matthew Riccitello |
| 2021 | anul·lat | anul·lat | anul·lat |
| 2022 | Tyler Stites | Zach Gregg | Stephen Vogel |

## Palmarès femení

| Any | Vencedora | Segona | Tercera |
| 1995 | Marion Clignet | Laura Charameda | Julie Young |
| 2000 | Erin Carter | | |
| 2001 | Geneviève Jeanson | | |
| 2002 | Geneviève Jeanson | | |
| 2003 | Geneviève Jeanson | | |
| 2004 | Lynn Gaggioli | | |
| 2005 | Kristin Armstrong | Kimberly Bruckner Baldwin | Geneviève Jeanson |
| 2006 | Erin Veenstra-Mirabella | Andrea Ratkovic | Anne Samplonius |
| 2007 | Kori Kelly-Seehafer | | |
| 2008 | Lana Atchley | | |
| 2009 | Amanda Miller | | |
| 2010 | Carmen Small | Molly Van Houweling | Catherine Dickson |

## Enllaços externs

* Web de la cursa
* Palmarès a siteducyclisme.net
* Palmarès femení a cyclebase.nl
# Víctor Martínez-Gil

Víctor Martínez-Gil (Barcelona, 1966) és un historiador i crític literari, i catedràtic de Literatura Catalana Contemporània a la Universitat Autònoma de Barcelona. Les seves principals línies de recerca són: Salvador Espriu, la literatura catalana postmoderna i la literatura fantàstica. En aquest sentit, ha escrit nombrosos articles i estudis i és autor de l'antologia Els altres mons de la literatura fantàstica. Antologia de literatura fantàstica i especulativa (Cercle de Lectors/Galaxia Gutemberg, 2004).

## Referències

* ↑ «Víctor Martínez-Gil». Diccionari de la literatura catalana. Barcelona: Grup Enciclopèdia Catalana.
* ↑ Festival MOT, Ajuntament de Girona i Ajuntament d'Olot, Catalunya, 2014
# Víctor Milcíades Morel Bavera

Víctor Milcíades Morel Bavera (Nueva Australia, Coronel Oviedo, 9 de setembre de 1953) és un exfutbolista paraguaià de les dècades de 1970 i 1980.

## Trajectòria

Conegut amb el sobrenom del tigre, era un davanter centre alt (1,83 metres), gran rematador de cap. De fet marcà més gols amb el cap que no pas amb els peus. El seu primer gran èxit arribà l'any 1976, quan es proclamà campió paraguaià amb el Club Libertad. L'abril de 1980 fou fitxat pel RCD Espanyol, però només romangué dues temporades al club, amb 34 partits de lliga disputats i quatre gols marcats. Possiblement fou el menys brillant dels paraguaians que jugaren a l'Espanyol durant la dècada del 1970. Això no obstant, en la seva primera temporada (en la qual només jugà els cinc partits finals) fou l'autor d'un gol decisiu que evità que el club baixés a Segona Divisió. L'any 1981 retornà al Paraguai on defensà la samarreta de clubs com Sportivo Luqueño, Club Cerro Porteño, Club Guaraní, Club Libertad. Amb el seu darrer club, Club Cerro Corá de Campo Grande, es proclamà el 1990 campió d'Ascens. Amb Cerro fou el 1984 màxim golejador del futbol paraguaià amb 12 gols. Disputà 22 partits amb la selecció del Paraguai entre 1977 i 1983. L'any 1979 es proclamà campió de la Copa Amèrica de futbol.

## Referències

* ↑ «Milcíades Morel» (en anglès). worldfootball.net. [Consulta: 16 abril 2021].
* 1 2 3 «Milciades Morel: Un tanque goleador». ultimahora.com, 13-03-2010. [Consulta: 20 abril 2013].
* ↑ «Morel: Quiero ser figura del Español». Mundo Deportivo, 16-04-1980. [Consulta: 20 abril 2013].
* ↑ «EL GOL DE MOREL». Oriol Pagés (Pericos on line), 30-04-2011. Arxivat de l'original el 2017-12-06. [Consulta: 20 abril 2013].
* ↑ «Milcíades Morel». national-football-teams.com. [Consulta: 20 abril 2013].

## Enllaços externs

* Perfil a BDFutbol
# Walthère Frère-Orban

Hubert Joseph Walthère Frère-Orban (Lieja, 22 d'abril de 1812 − 2 de gener de 1896) fou un polític liberal belga i estadista.

## Primers anys

Va néixer a Lieja, va rebre la seva educació a París, i va començar la pràctica del dret a la seva ciutat natal. Es va identificar amb el Partit Liberal, i va ser visible a la controvèrsia amb el clergat catòlic.
El 1846, va escriure el programa, que va ser acceptat en un partit polític liberal. El 1847 va ser elegit membre de la Cambra belga i nomenat Ministre d'Obres Públiques. i de 1848 a 1852 va ocupar la cartera d'Hisenda. Va fundar el Banc Nacional de Bèlgica, el franqueig reduït, la supressió de l'impost de premsa i va ser un fort defensor del lliure comerç.
La seva obra, La mainmorte et la Charité (1854-57), dirigida contra els conservadors, va produir un gran efecte sobre la posició de les parts a Bèlgica. Com a resultat, el 1857, els liberals van tornar al poder i Frère-Orban, una vegada més es va convertir en Ministre d'Hisenda en el gabinet de Charles Rogier, a qui va succeir a convertir-se en l'11è primer ministre el 1868.
El 1870 els catòlics van recuperar la seva supremacia i els va obligar a retirar-se, però des del 1878 fins a 1884 estigué de nou al capdavant del gabinet, sobretot a la ruptura de relacions diplomàtiques amb el Vaticà el 1880 (que van ser restaurades el 1884)

## Filosofia política

Frère-Orban diu: el liberalisme consisteix en l'afirmació de l'autoritat de l'Estat sobre l'Església i la defensa del sistema d'instrucció públic laic contra el clergat; en tot moment es va oposar a l'extensió "indeguda" del sufragi. Entre altres obres, va escriure Us demanarà Monetària.